b'\n_START_ARTICLE_\nPakeleiviai\n_START_SECTION_\nTurinys\n_START_PARAGRAPH_\nKosminis laivas \xe2\x80\x9eAvalonas\xe2\x80\x9c su 5000 kolonist\xc5\xb3 ir 258 \xc4\xafgulos nariais skrenda \xc4\xaf b\xc5\xabsim\xc4\x85 nauj\xc4\x85 kolonij\xc4\x85 \xe2\x80\x9eSodyba 2\xe2\x80\x9c. Kadangi kelion\xc4\x97 trunka 120 met\xc5\xb3, visi jie yra u\xc5\xbemigdyti, ta\xc4\x8diau \xc4\xafvyksta klaida ir vienas i\xc5\xa1 keleivi\xc5\xb3, in\xc5\xbeinierius D\xc5\xbeimas Prestonas nubunda 90 met\xc5\xb3 anks\xc4\x8diau. Metus laiko jis gyvena laive vienas, bendraudamas tik su androidu \xe2\x80\x93 barmenu, kol vien\xc4\x85 dien\xc4\x85 atkreipia d\xc4\x97mes\xc4\xaf \xc4\xaf vien\xc4\x85 i\xc5\xa1 keleivi\xc5\xb3, Auror\xc4\x85 Lein. Ilgai kovoj\xc4\x99s su savimi, jis nusprend\xc5\xbeia j\xc4\x85 pa\xc5\xbeadinti, nors ir supranta kad nei jis, nei ji kelion\xc4\x97s galo nesulauks._NEWLINE_Aurora susitaiko su situacija, ta\xc4\x8diau kuomet su\xc5\xbeino, jog buvo pa\xc5\xbeadinta specialiai, nustoja bendrauti su Prestonu. Po kurio laiko laive prasideda gedimai, po kuri\xc5\xb3 pabunda ir laivo kapitonas. Paai\xc5\xa1k\xc4\x97ja, kad laivas patyr\xc4\x97 avarij\xc4\x85 ir vienas po kito \xc4\xafrengimai i\xc5\xa1eina i\xc5\xa1 rikiuot\xc4\x97s. Laivo kapitonas d\xc4\x97l patirt\xc5\xb3 miego sutrikim\xc5\xb3 netrukus mir\xc5\xa1ta ir D\xc5\xbeimui su Aurora tenka bandyti patiems rasti laivo gedim\xc4\x85 ir j\xc4\xaf pa\xc5\xa1alinti...'